OpenLLM-France/wikimedia huggingface dataset:
# Littlefork (Minnesota)

Littlefork Minnesotako hiri bat da. Koochiching konderrian kokatua dago. 2010ean 647 biztanle zituen, 3,07 kilometro koadrotan banatuta.

## Ikus, gainera

* Koochiching konderria

## Kanpo estekak

* Datuak: Q2230146
* Multimedia: Littlefork, Minnesota / Q2230146
# Littlehampton

Littlehampton, Ingalaterrako hegoaldeko kostaldean dagoen udalerri bat da, Mendebaldeko Sussex konderrian.
2011n 27.795 biztanle zituen.
* Datuak: Q990112
* Multimedia: Littlehampton / Q990112
# Littlejohn Island (Maine)

Littlejohn Island Ameriketako Estatu Batuetako erroldak esleitutako leku bat da. Cumberland konderrian dago, Maine estatuan. 116 biztanle ditu, 1,9 kilometro koadroko azaleran banatuta.

## Ikus, gainera

* Cumberland konderria

## Kanpo estekak

* Datuak: Q3887171
# Littleport

Littleport, Ingalaterrako erdialdean dagoen udalerri bat da, Cambridgeshire konderrian.
2021ean 9.158 biztanle zituen.
* Datuak: Q1997485
* Multimedia: Littleport, Cambridgeshire / Q1997485
# Littlebredy

Littlebredy, Ingalaterrako hegoaldean dagoen udalerri bat da, Dorset konderrian.
2011n 121 biztanle zituen.
* Datuak: Q2443962
* Multimedia: Littlebredy / Q2443962
# Littleferry

Littleferry, Eskoziako gaeleraz: Am Port Beag, Eskoziako Highland eskualdeko ipar-ekialdeko kostaldeko udalerri bat da, Sutherland barrutian.

## Kanpo estekak

* Datuak: Q3486242
* Multimedia: Littleferry / Q3486242
# Lemmleinita-Ba

Lemmleinita-Ba mineral bat da eta lemmleinite taldearen kidea da.

## Ezaugarriak

Lemmleinita-Ba elementu kimiko mineralaren formula kimikoa hau da: ${\ce {Na2K2Ba(Ti,Nb)4(Si4O12)2(O,OH)4 * 5H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 5,5 da.

## Erreferentziak

* 1 2 (Ingelesez) «Lemmleinite-Ba: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q3830124
* Multimedia: Lemmleinite-Ba / Q3830124
# Lemming (filma)

Lemming 2005eko Dominik Moll frantziar zinema zuzendariaren thriller psikologikoa da.
Cannesko Zinemaldian estreinatu zuten.

## Argumentua

Oharra: Atal honek istorio osoa edo amaiera argitzen du.
Alain Getty ingeniariak Tolosa Okzitanian lanpostua lortu eta hara doa Bénédicte emaztearekin batera. Hiru hilabete pasa ondoren, nagusia eta Alice bere emaztea afaltzera gonbidatuko dute. Hauek gorrotoz beteriko bikote bat dira eta afaria ezin okerrago aterako da.

## Aktoreak

* Laurent Lucas - Alain Getty
* Charlotte Gainsbourg - Bénédicte Getty
* Charlotte Rampling - Alice Pollock
* André Dussollier - Richard Pollock
* Jacques Bonnaffé - Nicolas Chevalier
* Véronique Affholder - Francine
* Michel Cassagne - albaitaria
* Florence Desille - erizaina
* Emmanuel Gayet - medikua
* Félix Gonzales - Félix, auzokoa
* Nicolas Jouhet - iturgina
* Fabrice Robert - Bruno

## Kanpo estekak

* Datuak: Q1445893
# Lemmings

Lemmings 1991ko DMA Design eskoziar bideo-joko konpainiaren plataforma-bideo-joko bat da.
Jolasa lemingak arrisku egoeretan masiboki suizidatzen direlako sinesmen herrikoian oinarritzen da. Jokoaren helburua maila bakoitzean leming kopuru jakin bat salbatzea da; horretarako, zortzi trebetasun daude, eta horiek leming bakoitzaren arabera bana daitezke, fase bakoitzaren amaiera lortzeko.
Garai guztietako bideo-jokorik salduenetariko bat da.

## Kanpo estekak

* Datuak: Q864177
* Multimedia: Lemmings (video game) / Q864177
# Lemmleinita-K

Lemmleinita-K mineral bat da eta lemmleinita taldearen kidea da.

## Ezaugarriak

Lemmleinita-K elementu kimiko mineralaren formula kimikoa hau da: ${\ce {K2(Ti,Nb)2(Si4O12)(OH,O)2 * 4H2O}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 5 da.

## Erreferentziak

* 1 2 (Ingelesez) «Lemmleinita-K: Mineral information, data and localities.» www.mindat.org (Noiz kontsultatua: 12-05-2019).
# Lemmenjokiko Parke Nazionala

Lemmenjoki Parke Nazionala (Finlandieraz: Lemmenjoen kansallispuisto; Iparraldeko Samieraz: Leammi álbmotmeahcci), Finlandiako parke natural handiena eta Europako zabalenetarikoa da. Norvegiarekin egiten du muga eta Kittilä baino batez ere Inari udalerrian dago, Laponian. Lemmenjoki ibaiak ematen dio izena parke naturalari eta 2.850 km² dauzka, ia Araba bezain handia. Gainera, babestutako lurraldeak Norvegian barrena jarraitzen du Øvre Anarjokka izenarekin.

## Natura

Isolatutako tontor ugari daude, Eskandinaviar mendien bukaeran, hala nola Maaresta eta Viipus, eta ibai txiki ugari daude. Batez ere pinudiak eta urkiak dira nagusi ibaien inguruko bailaretan, baina altuera handitzen doan heinean, zuhaitzik gabeko Tundra bihurtzen da buru. Zingirak ere ugariak dira. Parke nazionalean animalia biodibertsitate handia dago, hala nola hartz arreak, altzeak eta arrano beltzak, baita otsoak ere. Elur-orein aziendak ere aurki daitezke, baina noski, hauek ez dira basatiak. Parke Nazionala bi eremuetan zatitzen da, jendea sartu daitekeen eremua eta ezin sar daitekeena.
XIX. mendean urrea aurkitu zen Lemmenjoki ibaiko bailaran eta II. Mundu Gerra baino lehen biztanle asko gerturatu zen hona urre-sukarrak bultzaturik. Hala ere, jendea nazkatu eta bertatik alde egin zuen, baina badago oraindik urre bila etortzen den ausartik. 1956. urtean, Finlandiako gobernuak, Parke Nazional izena eman zion baso-eremu zabal hauek babesteko asmoz.

## Kanpo estekak

* https://web.archive.org/web/20070712083517/http://www.luontoon.fi/page.asp?Section=5076
* Samuel Silhberpapier's pictures of Lemmenjoki
* Datuak: Q938172
* Multimedia: Lemmenjoki National Park / Q938172
# Lemmon (Hego Dakota)

Lemmon Ameriketako Estatu Batuetako hiri bat da. Perkins konderrian kokatuta dago, Hego Dakota estatuan. 1.160 biztanle ditu, 2,687604 kilometro koadroko azaleran banatuta.

## Ikus, gainera

* Perkins konderria

## Kanpo estekak

* Datuak: Q3243577
* Multimedia: Lemmon, South Dakota / Q3243577
# Liebenthaler poni

Liebenthaler ponia, edo Liebenthaler zaldia Alemaniako bertako zaldi arraza moderno bat da. Arraza antzineko tarpanak berreskuratzeko saiakera bat da.
Bere tamaina zein ezaugarriengatik ponien sailkapen taldean sartzen da. Arraza modernoa da, 1960. urtea sortuta.

## Arrazaren historia

Liebenthale zaldi arraza nahiko modernoa da, nahiz eta antzineko tarpanak berreskuratzeko saoia izan, Heck zaldia bezala. Arraza sortzeko hainbat poni arraza gurutzatuak izan dira. Arraza 1960. urtean sortu zuen Jürgen Zutz zaldizaleak Europako zaldi basatia berreskuratu nahian. Horretarako Fjord zaldiak, Konik zaldiak eta Heck zaldiaren behor bat gurutzatu zituen elkarrekin. Gaur egun 100 buru inguruko samalda bat libre larretzen da Brandenburgoko Liebenthalen, zoo batean.

## Erreferentziak

* ↑ http://breedingback.blogspot.com.es/2013/08/the-liebenthaler-horse.html

## Kanpo estekak

* Datuak: Q10561413
# Lieberose

Lieberose Alemaniako hiri-udalerri bat da, Brandenburgo estatuan. Azken zentsuaren arabera 1.329 biztanle zituen, 73,03 kilometro koadroko azaleran.

## Kanpo estekak

* Datuak: Q584485
* Multimedia: Lieberose / Q584485
# Liebling

Liebling Errumaniako udalerri bat da, Timiș konderrian. biztanle ditu, kilometro koadroko azaleran banatuta.

## Herriak

Udalerrian honako herriak daude:

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q449170
# Liebschützberg

Liebschützberg Alemaniako udalerria da. Saxonia estatuan kokatuta dago, [[Nordsachsen (barrutia)|Nordsachsen]] barrutian. 2014an 3.071 biztanle zituen 68,42 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q16054
* Multimedia: Liebschützberg / Q16054
# Liebermannita

Liebermannita mineral bat da.

## Ezaugarriak

Liebermannita elementu kimiko mineralaren formula kimikoa hau da: ${\ce {KAlSi3O8}}$. Sistema tetragonalaren arabera sortzen ditu kristalak.

## Erreferentziak

* 1 2 (Ingelesez) «Liebermannite: Mineral information, data and localities.» www.mindat.org (Noiz kontsultatua: 12-05-2019).
# Liebigita

Liebigita karbonato motako minerala da.

## Ezaugarriak

Liebigita karbonato mineralaren formula kimikoa hau da: ${\ce {Ca2(UO2)(CO3)3 * 11H2O}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 2,5 - 3 da.

## Erreferentziak

* 1 2 (Ingelesez) «Liebigite: Mineral information, data and localities.» www.mindat.org (Noiz kontsultatua: 12-05-2019).
# Liebshausen

Liebshausen Alemaniako udalerria da. Renania-Palatinatua estatuan kokatuta dago, [[Rhein-Hunsrück barrutia|Rhein-Hunsrück]] barrutian. 2014an 490 biztanle zituen 5,85 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q642406
* Multimedia: Liebshausen / Q642406
# Liebenwalde

Liebenwalde Alemaniako hiri-udalerri bat da, Brandenburgo estatuan. Azken zentsuaren arabera 4.481 biztanle zituen, 142,17 kilometro koadroko azaleran.

## Kanpo estekak

* Datuak: Q583458
* Multimedia: Liebenwalde / Q583458
# Liebstadt

Liebstadt Alemaniako hiri-udalerri bat da, Saxonia estatuan. Azken zentsuaren arabera 1.268 biztanle zituen, 37,36 kilometro koadroko azaleran.

## Kanpo estekak

* Datuak: Q8199
* Multimedia: Liebstadt / Q8199
# Luzio Emilio Mamerko

Luzio Emilio Mamerko (latinez Lucius Aemilius Mamercus), erromatar kontsula izan zen hiru alditan. Lehen aldian, K.a. 484an, Zeson Fabio Vibulanorekin, bigarrenean, K.a. 478an, Gaio Servilio Estrukto Ahalarekin, eta, hirugarren eta azkenean, K.a. 473an, Vopisko Julio Iulorekin.

## Emilia Gensa

Emilia gensa, jatorrian AIMILIA idatzia, Erromako leinurik antzinakoenetako bat da. Bere jatorria, Numa Ponpilio erregearen garaian aurki daiteke, eta, esaten denez, Mamerkoren ondorengoa izan zen, Emilio izena, bere hitzegiteko modu konbentzitzaileagatik. Mamerko hau, batzuk, Pitagorasen semea bezala irudikatzen dute, eta, beste batzuk, Numa Ponpilioren seme bezala, hirugarren bertsio batek, bere jatorria, Askaniogan ikusten duelarik, Eneas heroi mitikoaren semean, nork bi seme izan zituen: Aemylos eta Julio.
Nahiko argi dago Emiliotarrak sabinar jatorrikoak zirela, eta Festusek, Mamerkus izena, oskoeratik eratortzen du, hizkuntza horretan Mamers dena eta Marte esan nahi duena. Sabinarrek, oskoera hitz egiten zuten. Ordutik, Emilia familia, suposatzen denez, Erromara, Numa Ponpilio erregearen erregealdian iritsi zen.

## Lehen kontsulaldia

Kontsul kargura iritsi zen Emilia genseko lehen kidea, Luzio Emilio Mamerko izan zen, K.a. 484an. Bere lehen kontsulaldian, Tito Livioren arabera, volskoak eta ekuoak garaitu zituen, baina, Dionisio Halikarnasokoak kontatzen duenaren arabera, volskoen hiriburua zen Anzioren aurrean garaitu egin zuten, eta Mamerko, ondorioz, hirira joateaz lotsatu zen hauteskundeak ospatzeko.

## Bigarren kontsulaldia

Bigarren aldiz, K.a. 478an lortu zuen kontsul kargua, Gaio Servilio Estrukto Ahala kide zuela, eta, elkarrekin, Veiitarrak garaitu zituzten hauen herriaren hormetan, berebiziko sarraskia eginez. Beranduago, veiitarrekin adostasun batetara iritsi zen, baina senatuak, adostasun hau, veiitarrentzat mesedegarriegitzat jo zuen, eta, ondorioz, Mamerko, erromatar garaipenik jaso gabe utzi zuen.

## Hirugarren kontsulaldia

Hirugarren eta azken aldiz, K.a. 473an lortu zuen kontsul kargua, oraingo honetan Vopisko Julio Iulorekin. Dionisio Halikarnasokoak kontatzen duenetik, K.a. 470ean nekazaritzari buruzko legearen alde egiten duela ezagutzen da, Senatuari, honek zortzi urte lehenago erromatar garaipena eman ez ziolako zion sumin eta gorrotoagatik.
* Datuak: Q763048
# Luzinópolis

Luzinópolis Brasilgo udalerri bat da, Tocantins estatuan kokatua. 2.717 biztanle ditu 279,563 km²ko eremuan.

## Ikus, gainera

* Tocantins

## Kanpo estekak

* Datuak: Q1801642
* Multimedia: Luzinópolis / Q1801642
# Luzio Emilio Lepido Paulo (kontsula K.a. 34an)

Luzio Emilio Lepido Paulo (latinez Lucius Aemillius Lepidus Paullus) (K.a. 13an hil zena), Erromatar Errepublikaren amaiera eta Erromatar Inperioaren hasierako politikari bat izan zen. Paulo, Emilia gensekoa zen. Paulo, Marko Emilio Lepido eta Apuleyaren biloba zen, azken hau, Luzio Apuleyo Saturninoren alaba, eta K.a. 50ean kontsul izan zen Luzio Emilio Lepidoren semea. Bere osaba, aitaren aldetik, Marko Emilio Lepido izan zen, Bigarren Triunbiratoko partaidea. Lepido Paulo, kontsul izan zen K.a. 34an, eta zentsore K.a. 22an, Luzio Munazio Plankorekin batera.
Lepido, Klaudia Martzela Minorrekin ezkondu zen, Gaio Klaudio Martzelo eta Oktabiaren alaba. Klaudiaren osaba, bere amaren aldetik, beraz, Augusto enperadorea zen. Paulok eta Klaudiak, Klaudia Pulker izeneko alaba bat izan zuten (K.a. 14-26). Paulo, ezagutzen ez diren arrazoiengatik, K.a. 13an hil zen.
Bere alarguna, Marko Valerio Mesala Mesalinorekin ezkondu zen, Marko Valerio Mesala Korbinoren semea. Marko Valerio Mesala Barbadoren gurasoak izan ziren. Euren alaba, Publio Kintilio Varoren bigarren emaztea izan zen.
# Long Branch udalerria, Saline konderria (Illinois)

Long Branch udalerria Ameriketako Estatu Batuetako Illinois estatuko udalerri bat da, Saline konderrian. Azken zentsuaren arabera 275 biztanle zituen, 18.31 milia karratu (47.4 km$^2$) eremuan.

## Ekonomia

2020ko zentsuaren arabera, Long Branch udalerrian 115 etxebizitza zeuden. Per capita diru-sarrerak 32.845 estatubatuar dolar ziren.

## Kanpo estekak

* Datuak: Q6672441
# Long Cay

Long Cay edo Fortune uhartea, Bahametako uharte bat da.
# Long Beach (Minnesota)

Long Beach Minnesotako hiri bat da. Pope konderrian kokatua dago. 2010ean 335 biztanle zituen, 3,76 kilometro koadrotan banatuta.

## Ikus, gainera

* Pope konderria

## Kanpo estekak

* Datuak: Q2230194
* Multimedia: Long Beach, Minnesota / Q2230194
# Long Beach (New York)

Long Beach New York estatuko hiri bat da. Nassau konderrian kokatua dago. 2010ean 33.275 biztanle zituen, 5,74 kilometro koadrotan banatuta.

## Ikus, gainera

* Nassau konderria

## Kanpo estekak

* Datuak: Q40209
* Multimedia: Long Beach, New York / Q40209
# Long Branch (Pennsylvania)

Long Branch Pennsylvaniako borough bat da. Washington konderrian kokatua dago. 2010ean 447 biztanle zituen, 8,26 kilometro koadrotan banatuta.

## Ikus, gainera

* Washington konderria

## Kanpo estekak

* Datuak: Q1186176
# Long Buckby

Long Buckby, Ingalaterrako erdialdean dagoen udalerri bat da, Northamptonshire konderrian.
2021ean 4.511 biztanle zituen.
* Datuak: Q2576950
* Multimedia: Long Buckby / Q2576950
# Long Beach (Mississippi)

Long Beach Mississippiko hiri bat da. Harrison konderrian kokatua dago. 2010ean 14.792 biztanle zituen, 25,9 kilometro koadrotan banatuta.

## Ikus, gainera

* Harrison konderria

## Kanpo estekak

* Datuak: Q601477
* Multimedia: Long Beach, Mississippi / Q601477
# Long Beach (Washington)

Long Beach Ameriketako Estatu Batuetako inkorporatutako herri bat da. Pacific konderrian dago, Washington estatuan. 1.688 biztanle ditu, 1,35 kilometro koadroko azaleran banatuta.

## Ikus, gainera

* Pacific konderrian

## Kanpo estekak

* Datuak: Q1008919
* Multimedia: Long Beach, Washington / Q1008919
# Long Branch (New Jersey)

Long Branch New Jerseyko hiri bat da. Monmouth konderrian kokatua dago. 2010ean 30.719 biztanle zituen, 13,66 kilometro koadrotan banatuta.

## Ikus, gainera

* Monmouth konderria

## Kanpo estekak

* Datuak: Q995231
* Multimedia: Long Branch, New Jersey / Q995231
# Long Branch (Virginia)

Long Branch Ameriketako Estatu Batuetako erroldak esleitutako leku bat da. Fairfax konderrian dago, Virginia estatuan. 7.890 biztanle ditu, 6,416523 kilometro koadroko azaleran banatuta.

## Ikus, gainera

* Fairfax konderria

## Kanpo estekak

* Datuak: Q5978696
* Multimedia: Long Branch, Fairfax County, Virginia / Q5978696
# Lo straniero

Lo straniero (euskaraz: «arrotza») 1967ko Luchino Visconti italiar zinema zuzendariaren film dramatikoa da, Albert Camusen Arrotza eleberrian oinarrituta.

## Sinopsia

Oharra: Atal honek istorio osoa edo amaiera argitzen du.
Meursault jauna Aljerren bizi den gizaki axolagabea da. Behin, hilketa bat egiten du eta, errugabea sentitu arren, ez du protestarik egiten, ezta damutzen ere. Denaren aurrean guztiz pasibo aritzen da. Arrotza da bere inguruan dagoen guztiarekiko.

## Aktoreak

* Marcello Mastroianni: Arthur Meursault
* Anna Karina: Marie Cardona
* Bernard Blier: abokatua
* Georges Wilson: magistratua
* Bruno Cremer: apaiza
* Pierre Bertin: epailea
* Jacques Herlin: zuzendaria
* Marc Laurent: Emmanuel
* Georges Géret: Raymond
* Alfred Adam: prokuradorea
* Jean-Pierre Zola: langilea
* Mimmo Palmara: Masson
* Angela Luce: Madame Masson

## Kanpo estekak

* Datuak: Q2067859
# Lo voglio morto

Lo voglio morto 1968an Paolo Bianchinik zuzendutako spaghetti western generoko film bat da. Protagonista, Craig Hill du.

## Sinopsia

Oharra: Atal honek istorio osoa edo amaiera argitzen du.
Clayton (Craig Hill), Ameriketako Estatu Batuetako Gerra Zibileko borrokari ohi bat eta bere arreba Mercedes, Ciudad Juárezera iristen dira, Mexiko eta Texasen arteko mugan dagoen herri txiki bat. Clayton bere lagun Macekin dagoen bitartean, Garry eta Jackek, tokiko gizon garrantzitsu eta aberats bat den Malleken agindupean dauden bi pistolarik, Mercedes hiltzen dute. Claytonek, etengabe mendeku bila, eta Malleken azpijokoari buruz ezer ez dakien arren, eta bere errebolberrarekin justizia egitearekin zerikusirik ez duen orotik aldenduta, taldea suntsitzen du.

## Aktoreak

* Craig Hill
* Lea Massari
* Jose Manuel Martin
* Andrea Bosic
* Licia Calderón
* Christina Businari
* Federico Boldo
* Andrea Scotti
* Frank Braña

## Kanpo estekak

* (Ingelesez) Fitxa - imdb.com
* Datuak: Q1232083
* Multimedia: Lo voglio morto / Q1232083
# Loa (Coubert)

Loa (frantsesez: Le Sommeil) 1866. urtean Gustave Courbetk egindako margolan ezagun eta polemikoa da. Beste izenburuez ere ezaguna da: Lotiak, Alferkeria eta luxuria. Gaur egun Pariseko Petit Palais Museoan erakusten da. Lan honen jatorria, L'origine du monde margolanaren kasuan bezala, Jalil-Bey diplomatiko turkiarrak margolariari eginiko enkargua izan zen.

## Azterketa

Irudia oso sentsuala eta erotikoa da, margolari honen estiloan nahiko ohikoa izan zen moduan, bereziki Frantziako Bigarren Inperioaren garaian. Margolanean bi emakume ikusten ditugu, biak biluzik eta elkarrekin lo egiten. Modu batez, Pizkundeko Veneziako Eskolaren estiloan jainkosak margotzen ziren moduak ekartzen digu gogora. Margolana egin zen garaian gaia eskandalagarria zen, emakumeen arteko harreman sexualak tabu baitziren. Dena dela, ez dago garbi lesbianismoaren inguruko lana den edo bi adiskideen arteko harremana. Ezkerreko emakumearen jarrera, izan ere, irakurketa erotikoa gehiago indartzen du.
Margolanean ikusten den ingurua aberatsa da. Ohea belusezko errezelez inguratuta dago; mesanotxean dauden elementuak zein atzealdean, mahaitxo baten gainean dagoen lorez betetako ontzia, luxua adierazten dute. Zenbait kritikok margolanean sinboloak bilatzen saiatu dira. Esaterako, ezkerreko emakume azpian perla-lepoko puskatu bat ikusten da; horrek egindako bekatuaren adierazpena izango litzateke. Lehen planoan ikusten den kalizak egindakoaren ondorengo damua erakutsiko luke. Dena dela, emakumeen aurpegiek ez dute damu hori erakusten; alderantziz, batzuek amets erotikoetan murgilduta egongo balira aztertu dituzte.
Margolana sinatuta dago (beheko aldearen eskuinean): "G. Courbet.66".

## Bibliografia

* L. Cirlot (zuzendaria), Museo d’Orsay, «Museos del Mundo» bilduma, 8.liburuki, Espasa, 2007, 66-67 or. ISBN 978-84-674-3811-6

## Ikus, gainera

* L'origine du monde

## Kanpo-estekak

* (Frantsesez):Le somneil Petit Palais Museoan.
* Datuak: Q326503
* Multimedia: The Sleepers (Courbet) / Q326503
# Lo que escondían sus ojos

Lo que escondían sus ojos Telecincok sortutako telesail laburra da. Nieves Herreroren izen bereko eleberrian oinarrituta dago.

## Sinopsia

Oharra: Atal honek istorio osoa edo amaiera argitzen du.
Sonsoles de Icaza, Llanzolgo markesa ezkontidea, bere garaian dena zuen emakume aurreratua -edertasuna, aberastasuna eta posizio soziala-, eta Ramón Serrano Suñer, Francisco Francoren koinatua, Kanpo Arazoetako ministroa eta Erregimen frankistako gizon indartsuetako bat, maitemindu egin ziren, eta Espainian erromantze klandestino bat bizi izan zuten gerraosteko garaian, Gerra Zibilak nazioa suntsitu zuen garaian eta Bigarren Mundu Gerrako aliatu eta naziek bere babesa bilatzen zutenean.

## Aktoreak

* Blanca Suárez - María Sonsoles de Icaza y de León
* Rubén Cortada - Ramón Serrano Suñer
* Emilio Gutiérrez Caba - Francisco de Paula Díez de Rivera y Casares
* Charlotte Vega - Carmen Díez de Rivera y de Icaza
* David Solans - Ramón "Rolo" Serrano Polo
* Loreto Mauleón - Ramona "Zita" Polo y Martínez Valdés
* Pepa Aniorte - María del Carmen Polo y Martínez-Valdés
* Pepa Rus - Matilde
* Javier Rey - Cristobal Balentziaga
* Víctor Clavijo - Antonio Tovar Llorente
* Antonio Pagudo - Dionisio Ridruejo Jiménez
* Cristina de Inza - Beatriz de León y Loynaz
* Verónika Moral - María Carmen de Icaza y de León
* Ben Temple - Samuel Hoare
* Belinda Washington - Purificación "Pura" Huétor
* Ricardo de Barreiro - Juan
* Carolina Meijer - Olivia
* Aïda Ballmann - Hilde
* Javier Gutiérrez - Francisco Franco Bahamonde
* Carlos Santos - Emilio Torres
* Juan Carlos Villanueva - José Enrique Varela Iglesias
* Carlos Olalla
* Ana Adams - Sra. Hoare
* Arlen Germade
* Víctor Garrido
* Antonio Salazar - Luis Carrero Blanco
* Alexandra Pino
* Fran Morcillo
* José Saiz - Tono
* Sara Vidorreta - Sonsoles Díez de Rivera y de Icaza
* Christian Stamm - Joachim von Ribbentrop
* Pedro Civera - markesaren laguna
* Voro Tarazona - apaiza

## Kanpo estekak

* Datuak: Q24934896
# Loa loa

    Artikulu hau intsektuari buruzkoa da; haur kanta gaitzat duena beste hau da: «Loa loa txuntxurun berde»
Loa loa Loa generoko nematodoa da, hainbat animalia eta gizakia bera ere infektatzen duena, loiasi izeneko gaixotasuna sortuz. Gaitz hori zoonosi bat da, eta gizakia kutsatzen da infektatutako animaliek (ezpara familiakoak) azala edo begiak ziztatzen dituztenean.
Loa loa parasitoaren bektore transmisorea Chrysops generoko euli hematofagoak dira, elikatzeko prozesuan, ostalari baten azalean larba filariala (L3) uzten dutenak, eta hortik ziztadaren zauritik sartzen dira.

## Erreferentziak

* ↑ Schmidt, Gerald et al. "Foundations of Parasitology". 7. ed. McGraw Hill, New York, NY, 2005.

## Kanpo estekak

* Datuak: Q134361
* Multimedia: Loa loa / Q134361
* Espezieak: Loa loa
# Loa (Utah)

Loa Ameriketako Estatu Batuetako inkorporatutako herri bat da. Wayne konderrian kokatuta dago, Utah estatuan. 516 biztanle ditu, 2,460243 kilometro koadroko azaleran banatuta.

## Ikus, gainera

* Wayne konderrian

## Kanpo estekak

* Datuak: Q483311
* Multimedia: Loa, Utah / Q483311
# Loa (argipena)

Loa hitzak adiera zenbait ditu:
* loa, animalien atsedenerako funtzio fisiologikoa;
** Loa loa txuntxurrun berde, euskal sehaska-kanta;
* Loa, Haitiko vuduko mamuak;
* Loa, Espainiako Urrezko Mendeko antzerki-pieza.